b"\n_START_ARTICLE_\nJasmonat\n_START_PARAGRAPH_\nEl jasmonat (JA) i els seus derivats s\xc3\xb3n hormones senyalitzadores amb base l\xc3\xadpidica que regulen un ampli ventall de processos en les plantes que van des del creixement i la fotos\xc3\xadntesi al desenvolupament reproductiu. En particular els jasmonats s\xc3\xb3n cr\xc3\xadtics per a la defensa de les plantes contra els herb\xc3\xadvors i les respostes de les plantes davant les males condicions medioambientals i altres tipus de reptes bi\xc3\xb2tics i abi\xc3\xb2tics. Els jasmonats tamb\xc3\xa9 es poden alliberar en la forma de compostos org\xc3\xa0nics vol\xc3\xa0tils (VOCs) per permetre la comunicaci\xc3\xb3 entre les plantes en anticipaci\xc3\xb3 a perills entre elles._NEWLINE_El nom de jasmonat prov\xc3\xa9 del nom cient\xc3\xadfic del gessam\xc3\xad (Jasminum), de l\xe2\x80\x99oli essencial d\xe2\x80\x99aquesta planta, en concret de l\xe2\x80\x99esp\xc3\xa8cie Jasminum grandiflorum, es va a\xc3\xafllar qu\xc3\xadmicament el metil jasmonat i es va poder determinar l\xe2\x80\x99estructura molecular dels jasmonats.\n_START_SECTION_\nEstructura dels jasmonats i els seus derivats\n_START_PARAGRAPH_\nEls jasmonats (JA) s\xc3\xb3n oxilipins, o \xc3\xa0cids grassos oxigenats, sintetitzats a partir de l\xe2\x80\x99\xc3\xa0cid linol\xc3\xa8nic de les membranes del cloroplast.. _NEWLINE_El mateix jasmonat pot ser posteriorment metabolitzat en derivats actius o inactius.\n_START_SECTION_\nJasmonat i patog\xc3\xa8nesi\n_START_PARAGRAPH_\nPseudomonas syringae causa malalties bacterianes en les tomaqueres bloquejant la via de senyalament del jasmonat injectant una s\xc3\xa8rie de compostos qu\xc3\xadmics entre ells la fitotoxina coronatina_NEWLINE_Encara que la via del jasmonat \xc3\xa9s cr\xc3\xadtica en la resposta a les ferides no \xc3\xa9s l'\xc3\xbanica via de senyalament que es troba en la defensa de les plantes. Un exemple ben estudiat \xc3\xa9s l\xe2\x80\x99\xc3\xa0cid salic\xc3\xadlic que indueix tant l\xe2\x80\x99expressi\xc3\xb3 de gens relacionats amb la patog\xc3\xa8nesi com la resist\xc3\xa8ncia adquirida sist\xc3\xa8mica."